CELEX: 62006TJ0392
Yhteisön tavaramerkki
Väitemenettely
Hakemus kuviomerkin unibanco rekisteröimiseksi yhteisön tavaramerkiksi
Aikaisemmat kansalliset kuviomerkit UniFLEXIO, UniVARIO ja UniZERO
Asiakirjojen esittäminen liian myöhään
Asetuksen (EY) N:o 40/94 74 artiklan 2 kohtaan (josta on tullut asetuksen (EY) N:o 207/2009 76 artiklan 2 kohta) perustuva harkintavalta)

Kanne SMHV:n toisen valituslautakunnan 10.10.2006 tekemästä päätöksestä (asia R 442/2004-2), joka koskee Union Investment
Privatfonds GmbH:n ja Unicre-Cartão International De Crédito, SA:n välistä väitemenettelyä
Asian tiedot
Yhteisön tavaramerkin hakija:
Unicre-Cartão International De Crédito, SA
Haettu yhteisön tavaramerkki:
Kuviomerkki ”unibanco” luokkiin 36 ja 38 kuuluvia palveluja varten (hakemus nro 1871896).
Sen tavaramerkin tai merkin haltija, johon väitemenettelyssä on vedottu:
Union Investment Privatfonds GmbH
Tavaramerkki tai merkki, johon väitemenettelyssä on vedottu:
Saksalaiset kuviomerkit ”UniFLEXIO” ja ”UniVARIO” luokkiin 35 ja 36 kuuluvia palveluja varten, saksalainen kuviomerkki ”UniZERO”
luokkaan 36 kuuluvia palveluja varten.
Väiteosaston ratkaisu:
Väitteen hylkääminen
Valituslautakunnan ratkaisu:
Valituksen hylkääminen
Ratkaisu
1)
Kanne hylätään.
2)
Union Investment Privatfonds GmbH velvoitetaan korvaamaan oikeudenkäyntikulut.